b'\n_START_ARTICLE_\nVzhodnonem\xc5\xa1ka vstaja 1953\n_START_PARAGRAPH_\nVzhodnonem\xc5\xa1ka vstaja 1953 se je za\xc4\x8dela 16. junija 1953 s stavko gradbenih delavcev v Vzhodnem Berlinu, ki se je v naslednjih dneh raz\xc5\xa1irila na vsesplo\xc5\xa1no vstajo proti stalinisti\xc4\x8dni vladi Nem\xc5\xa1ke demokrati\xc4\x8dne republike. Oblasti so se odlo\xc4\x8dile, da vstajo nasilno zatrejo, in so za pomo\xc4\x8d prosile Sovjetsko zvezo. Dogodki so vrhunec 17. junija, ko so se delavci na ulicah vzhodnega Berlina spopadli z ve\xc4\x8d tiso\xc4\x8d sovjetskih vojakov in vzhodnonem\xc5\xa1kih policistov (t. i. Volkspolizei). Nemire so povsod krvavo zadu\xc5\xa1ili z zelo odlo\xc4\x8dnim ukrepanjem doma\xc4\x8de ljudske milice in predvsem sovjetskih oboro\xc5\xbeenih sil, razme\xc5\xa1\xc4\x8denih na ozemlju Vzhodne Nem\xc4\x8dije. Posredovanje sovjetskih sil je bila prva oboro\xc5\xbeena intervencija ene socialisti\xc4\x8dne dr\xc5\xbeave v drugi. Kljub sovjetski intervenciji so se po 17. juniju protesti \xc5\xa1e nadaljevali v mnogih mestih in vaseh.'